สวัสดีค่ะ คือตอนแรกหนูกินยาคุมแพงแรกแบบ28เม็ดค่ะ แล้วแพงที่2หนูเปลี่ยนมากินแบบ21เม็ดหนูกินตอนประจำเดือนมาวันแรกค่ะแล้วพอกินเลือดก้มากระปิบกระปอยค่ะ แบบนี้กินผิดหรือเปล่าคะควรทำยังไงคะกินมาได้เกือบๆครึ่งแผงแล้วค่ะ
สวัสดีค่ะ อาการมีเลือดออกกะปริดกะปรอย เป็นผลข้างเคียงที่อาจพบได้จากการทานยาคุมกำเนิด โดยเฉพาะยาคุมชนิดที่มีฮอร์โมนต่ำ ดังนั้นการเปลี่ยนยี่ห้อยาคุม จึงอาจทำให้เกิดอาการดังกล่าวจากที่ไม่เคยเป็นได้ หากเลือดที่ออกมีปริมาณไม่มาก และต้องการคุมกำเนิด แนะนำให้ทานต่อไปค่ะ โดยส่วนใหญ่เมื่อทานต่อเนื่องไปซักระยะ อาการเลือดออกกะปริดกะปรอยจะค่อยๆ ลดน้อยลงจนหายไป แต่หากไม่ได้ต้องการคุมกำเนิดต่อ หรือเลือดที่ออกมีปริมาณมาก ควรหยุดทานยาคุมกำเนิด และสังเกตเลือดที่ออกต่อไปก่อน หากเลือดหายไป ก็ไม่จำเป็นต้องทำอะไรค่ะ